29.09.2022
Аҧсны Аҳәынҭқарра Ахада Аслан Бжьаниа Очамчыра араион Мықә ақыҭан жәлар рныҳәатә усмҩаҧгатә даҭааит.
Аҧсны Аџьынџьтәылатә еибашьраҟны Аиааира амшныҳәа аламҭалазы Аҧсны Аҳәынҭқарра Ахада Аслан Бжьаниа жәлар рныҳәеи аҽырҩрақәеи ахьымҩаԥысуаз. Мықә ашҭа даҭааит.
Аҳәынҭқарра Ахада ицын Аҧсны Жәлар Реизара Аиҳабы - Лаша Ашәба, Аҧыза-министр Александр Анқәаб, Ахада Иадминистрациа анапхгаҩы Џьансыхә Нанба, аиҳабыра алахәцәа, апарламент адепутатцәа.
Аҽырҩратә еицлабра рхы аладырхәит атәыла иреиӷьыз аҽырхәмарыҩцәа. Аҧсны Аҳәынҭқарра Ахада икубок даҧсахеит Ҭемыр Чхабелиа.